Enggang tombol

Category:Articles with 'species' microformats
Enggang tombol (Rhyticeros cassidix) ialah spesies enggang dalam keluarga Bucerotidae. Ia berwarna-warni dan ditemui di Indonesia. Ia kadangkala diletakkan dalam genus Aceros. Ia lambang fauna provinsi Sulawesi Selatan.

 Pemerihalan 
Saiznya besar, bulunya hitam dengan paruh kuning, bulu ekor putih, kulit biru pucat di sekeliling mata, kaki kehitaman, dan tekak biru tua yang terdedah. Jantannya mempunyai muka dan leher karat/kuning pucat, mata jingga-merah, dan cula merah tinggi di bahagian atas paruhnya. Betina mempunyai muka dan leher hitam, cula kuning, dan mata perang.

 Taburan dan habitat 
Endemik di Indonesia, ia terdapat di Sulawesi, Buton, Lembeh, Togian dan Pulau Muna. Ia mendiami hutan malar hijau pada ketinggian sehingga 1,800 m dan juga menggunakan hutan sekunder, hutan kayu, dan ladang untuk meramu.BirdLife International (2017). "Rhyticeros cassidix". IUCN Red List of Threatened Species. 2017: e.T22682525A117182222. doi:10.2305/IUCN.UK.2017-3.RLTS.T22682525A117182222.en. Retrieved 19 November 2021.
kanan|thumb| Jantan

 Ekologi 
Seperti enggang lain, ia dipercayai bersifat monogami. Pemakanannya terdiri terutamanya daripada buah-buahan, tetapi ia juga akan memakan serangga dan vertebrata kecil. Musim pembiakan menjangkau 27–30 minggu dan nampaknya dicetuskan oleh pengurangan mendadak dalam hujan. Betina mengurung dirinya di dalam lubang pokok untuk bertelur menggunakan najisnya sendiri. Pada masa tersebut, jantan akan menyediakan makanan untuk betina dan anak muda melalui celah pada penutup lubang kurungannya.BirdLife International (2017). "Rhyticeros cassidix". IUCN Red List of Threatened Species. 2017: e.T22682525A117182222. doi:10.2305/IUCN.UK.2017-3.RLTS.T22682525A117182222.en. Retrieved 19 November 2021.

Ia ialah penyebar benih penting dalam habitatnya dan mempengaruhi nasib awal benih beberapa spesies pokok hutan tropika.

 Status Pemuliharaan 
Ia dinilaikan sebagai Terjejas oleh IUCN. Walaupun ia sangat biasa ditemui secara tempatan, ia diancam oleh kemusnahan habitat akibat pembalakan (kerana ia bergantung pada pokok besar dan matang untuk pembiakan) dan sedikit sebanyak oleh pemburuan.BirdLife International (2017). "Rhyticeros cassidix". IUCN Red List of Threatened Species. 2017: e.T22682525A117182222. doi:10.2305/IUCN.UK.2017-3.RLTS.T22682525A117182222.en. Retrieved 19 November 2021.

 Galeri 

 Rujukan 

Kategori:Rhyticeros
Kategori:Spesies terjejas Senarai Merah IUCN